JohanHeinsen/ENO huggingface dataset:
Viborger Samler, 1841-12-13
Proclama. Creditorer i Dødsboet efter Maren Jacobsdatter og forhen afdøde Mand Avlsbruger Christen Lassen, her af Byen indkaldes herved med 12 Ugers Varsel til at anmelde og legitimere deres Krav for undertegnede Skifteforvalter. Viborg, den 30te Novbr. 1341. E. Selmer.
Viborger Samler, 1841-12-14
69 Aarg. No. 202.
Viborger Samler, 1841-12-14
Kongelig allern, privilegeret Skovende.
Viborger Samler, 1841-12-14
Viborg. Forsendes med Brevposten i Danmark og Hertugdømmerne. Tirsdagen den 14de December 1811. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1841-12-14
Udenlandske Efterretninger. Ostindien, Bombay-Journalerne levere detaillerede Efterretninger og Birmannernes Rustninger. Den paa 15 a 18000 Baade indskibede Hær er seilet ned adAvafloden. Fyrsten af Prome anfører Avantgarden, Kongen den midterste Træfning, og Fyrsten af Pekhan Arrieregarden. Den dethroniserede Konge af Ava, samt alle saavel mandlige som qvindelige Medlemmer af den kongelige Familie følge med Hæren. Det er en Forsigtig hedsregel, der skal tjene til at forebygge en mulig Revolution. En gammel Hovding af høi Rang fører Commanden i Ava, men hans Gemalinde og Børn følge som Gidsler i Felten med Kongen. J List og Snuhed skal Tharavaddy (din) overgaae alle sine Undersaatter.
Viborger Samler, 1841-12-14
Storbritannien og Jrland. Den til Deportation dømte Falskner C. B. Smith tilstod i Forhøret sin Brøde, og meddeelte nøiagtige Oplysninger om det at ham begaaede Falskneri. Paa Grund af en ikke betyde lig Pengeforlegenhed havde han af slette Raadgivere ladet sig forlede til at forfalske Skatkammerbeviser, og senere havde det været ham umuligt at forlade den Bane, han havde betraadt; man havde stedse fordret større Summer af ham, tildeels under det Paaskud, at man behøvede dem for at inddrage de tidligere udgivne falske Beviser, og af Frygt for at blive angiven, havde han ikke turde vægre sig ved at levere nye Beviser. Han havde ikke havt nogen Fordeel af Bedrageriet; ei heller havde han ved Fonds-Speculationer eller paa anden Maade erhvervet sig Penge, ei engang til et Beløb af de saa hundrede Lstl., der havde kunne redde ham af enhver Forlegenhed. Paa det høitideligste erklærede han, at ingen anden Embedsmand, hverken nogen høiere eller lavere, var indviklet i hans Sag. Paa Børsen er man ikke fornøiet med den Maade, hvorpaa denne vigtige Sag er behandlet, og man paastaaer, at Smith har meddeelt Kronadvocaten de meest udførlige Angivelser om den og de Personer, der have forledet ham til hans Forbrydelse, men at man med Flid ei har taget nogensomhelst Notits af disse Tilstaaelser, for at skaane de maaskee høitstaaende Kieltringer. Jøvrigt menes der, at Smiths Familie vil have Jndflydelse nok til at forvandle Deportationsstraffen til en simpel Landsforviisning.
Viborger Samler, 1841-12-14
Frankerig. Roligheden i Paris er kun tilsyneladende, Politiet anstiller strenge Huusundersøgelser; Vaabenhandlernes Magaziner ere visiterede, for at erholde Forviisning om, at de under Arbeide værende Vaaben ei kunne benyttes øieblikkeligen, ei alene Tropperne i Hovedstaden ere consignerede i Casernerne, men endog Garnisonen i Banmilen og Fortificationerne har erholdt Befaling til at holde sig kampfærdig. Ogsaa Artilleriet i Vincennes er organiseret saaledes, at det ved første Signal kan forlade Casernen, og ei alene Artilleristerne ere consignerede, men endog flere Kanoner ere forsynede med Ladning, for strax at kunne afbenyttes. Om Natten drage stærke Patrouiller til Hest og til Fods igjennem Hovedstadens Qvarterer.
Viborger Samler, 1841-12-14
Det er Journalen Constitutionnel – Thiers's, Gannerons og den venstre Sides Organ, som for nogle Dage berettede, at Ministerconseilet beskæftigede sig med Udkastet af en Regentskabslov, – et Tilfælde, som Chartet ikke har forudseet. Flere Departementaljournaler formene vel, at de indledede Forhandlinger skulle grunde sig paa Hertugen af Orleans's betænkelige Sundhedstilstand; men denne Anskuelse er sikkert ugrundet. Det synes langt rimeligere, at Quenissets afskyelige Mordanslag, der var rettet imod Prindsernes Liv, har ledet Regjeringens Opmærksomhed paa Muligheden af et Regentskab.
Viborger Samler, 1841-12-14
Spanien. Madrid, d. 27de Novbr. En Artikel i Journalen Casicllano henleder Regjeringens Opmærksomhed paa den Virksomhed, der hersker i den engelske Marine. Det er ingenlunde urimeligt at antage," siger dette Blad, "at vor mægtige Allierede har Lyst til Antillernes Dronning (Den Cuba). Det vilde ingenlunde forbause os, om Storbritannien søgte at bemægtige sig Havanna eller at ophidse Slaverne til Opstand. Den spanske Regjering maa tage sig iagt for et coup de main, og afslutte specielle Forbund med Frankerig, de forenede Fristater, Holland, Sverrig og Danmark, for disse Sømagter er det af ligesaa stor Vigtighed som for Spanien, at England hverken fæster fast Fod paa Antillerne (?), eller bemægtiger sig Nøglen til den mexicanske Havbugt." Denne Artikel vil imidlertid neppe vildlede Esparteros Regjering.
Viborger Samler, 1841-12-14
Østerrig. Wien, d. 1ste Decbr. Reductionerne og Permissionerne i vor Hær have taget deres Begyndelse. Her i Wien opløses to Batterier Artillerie, og i samme Forhold ogsaa andetsteds, saa at de i den critiske Periode ny udrustede 16 Batterier snart ville være ude af Activitet. Man casserer de ældre og ubrugelige Forspandsbeste, der skulle sælges, og erholder saaledes nye og gode Trainheste.
Viborger Samler, 1841-12-14
Belgien. Fra Brüssel berettes under 4de Decbr. at den bekjendte de Potter samme Dag skulde møde hos Jnstructionsdommeren for at give Oplysninger og Kjendsgierninger angaaende Sammensværgelsen, om hvilke han antages at have Kundskab. En Oberst Schenowsky, Chef for et Veterancompagnie, har ogsaa maattet underkaste sig et Forhør.
Viborger Samler, 1841-12-14
Orienten. Jfølge Efterretninger fra Constantinope, af 17de Novbr. maa man antage, at de maronitiske Christne, opflammede til Begeistring af deres energiske Patriarch, omsider have tilkæmpet sig afgjørende Fordeele over Druserne. Jmidlertid vedvarer Kampen endnu - saaledes berette Privatbreve fra Beirut af 7de Novbr. – og man befrygter en Reaction fra Moslims Side i Damascus, med hvilken Stad Communicationen er afbrudt.
Viborger Samler, 1841-12-14
Nyeste Postefterretninger. Storbritannien og Jrland. London, den 7de Decbr. J de sidste Dage har den stærke vedholdende Regn sat flere Landdistricter saaledes under Vand, at man har maattet ophøre med Markarbeidet, og at endog Postgangen er standset paa flere Steder. J Hartfordshire, Esser, Norfolk, Lincolnshire, Berkshire, Yorkshire, og i de lavt liggende Grevskaber staae hele Flekker 2 a 3 Fod under Vand, Hostakke, Faarehjorde og enkelte Huse ere bortsvømmede; Markerne ligne store Jndsøer; Jernbanerne have lidt overordentlig meget i de østlige og vestlige Grevskaber, og Oversvømmelsen af Grand-Junctions Canalen har forvandlet en stor Landstrækning til en Jndsøe. Fra Oxford og indtil Windsor ere alle Flekker satte under Vand.
Viborger Samler, 1841-12-14
Efter at Hamburgs prægtige nye Børs forrige Fredag høitidelig var bleven indviet, drog Kjøbmandstanden næste Dag i Procession fra den gamle til den nye Børs. Begge vare de smykkede med Flag af alle Nationers. J den gamle blev ved Afskeden af alle Tilstedeværende istemt Palmen: "Nun dancket Alle Gott!" Arm i Arm droge Kjøbmændene derpaa, under Musik fra Kirketaarnene, og ledsagede af en talrig Folkemasse, ind i den nye Børs, hvor de af et Musikcorps modtoges med Sangen: "Auf Hamburgs Wohler gehen!" der istemtes af den hele Forsamling.
Viborger Samler, 1841-12-14
Jndenlandske Efterretninger.
Viborger Samler, 1841-12-14
Kjøbenhavn. Det er temmelig vist, at flere af de gamle Cheser forde respective Regimenter ville afgaae ved Militairforandringen eller ogsaa forsættes. Man taler saaledes om, at Hs. kgl. Høihed Kronprindsen vil blive udnævnt til Chef for Husarerne og dette finder Bekræftelse i den Omstændighed, at Kronprindsen i disse Dage har underkastet sig Examen i Cavalleritieneste paa Jægersborg.
Viborger Samler, 1841-12-14
Efter Forlydende vil Finantsregnskabet for 1840 og Budgettet for 1841 udkomme i Løbet af de sidste otte Dagi Aaret. Som vi med Vished vide, vil Resultatet langt overgaae Forventningen og saaledes skulle de ved Kronningen i 1840 medgaaede Udgifter ikke beløbe sig til meget meer end 300,000 Rbd. (Ab. Av.) Secondlieutenant i Artillericorpset, W. R. v. Raas loff, har under 7de De, erholdt Tilladelse til at anlægge og bære den ham af Hs. Maj. de Franskes Konge tildeelte Decoration som Ridder af den Franske Æreslegions-Orden.
Viborger Samler, 1841-12-14
Jfølge paalidelig Skrivelse fra Haag af 17de f. M. har Kongen af Holland udnævnt Hr. J. C. Banck, en født Slesviger, Eier af det adelige Gods Düttebüll og af store Grundbesiddelser paa Java, til Ridder af den nederlandske Løveorden, som Anerkjendelse af de Tjenester, han har viist den hollandske Regjering i Ostindien. Vor navnkundige Landsmand, den grundlærde Theolog, Consistorialraad, Dr. A. G. Rudelbach, Superintendent og Pastor primarius i Glaucha i Sachsen, er under 26de Aug. d. A. af Universitetet i Erlangen bleven hædret med den theologiske Doctorgrad, som det hedder i Diplomet: "for den høist udmærkede og udbredte Lærdom, som han noksom ved sine Skrifter har lagt for Dagen, for den Varme, hvormed han har forsvaret den evangelisk- lutherske Kirke, for den Nidkjærhed, hvormed han har virket til Gudsfrygtigheds Fremme." – Det vil udentvivl interessere adskillige danske Læsere at erfare, at denne i sit Fødeland saa forskjellig bedømte og stundom miskjendte Mand, om hvis grundige Lærdom, dialectiske Færdighed og skarpsindige Tænkning der dog kun er een Stemme, allerede i lang Tid har været hæderlig bekjendt og stedse vinder mere og meere Anerkjendelse i Tydskland, det Land, som dog tæller saa mange udmærkede Lærde i alle Retninger, og hvor Videnskaben har udviklet sig i en næsten forhausende Grad. Saaledes har han modtaget et hædrende Tilbud og Ansættelse ved et af Tydsklands første Universiteter, men afslaaet samme, da han ikke ønsker at forlade sin nærværende, i flere Henseender behagelige Stilling, med mindre der engang skulde tilbyde sig en passende Leilighed for ham til at vende tilbage til Fødelandet, som han omfatter med inderlig Kjærlighed. At en saadan Leilighed snart maatte aabne sig, og Danmark saaledes gjenvinde denne Mand, er vistnok et Ønske, som alle Kirkens og den sande Videnskabeligheds Venner her hjemme deele. (Bla. Td.) Paa en Tid, da de Studerendes Liv og Jnteresse synes at være fordeelt i forskjellige Retninger, er det glædeligt, hver Gang man seer dem med samlet academiske Styrke at vende sig mod Videnskaben selv. Et betegnende Exempel herpaa have fornylig de theologiske Studerende givet, idet et Antal af omtrent 300 har udtalt sin Hengivenhed for de theologiske Hoveddiscipliners udmærkede og fortjenstfulde Docent, Hr. Dr. Professor Martensen, ved at overbringe ham hans Portrait som Erindring fra hengivne Tilhørere og ved at lade dette lithographere, for saaledes at have et varigt og kjært Minde om den Sag og den Personlighed, der for Theologiens nærværende Dyrkere maa have en saa gjennemgribende Betydning. (Bl. Td.)
Viborger Samler, 1841-12-14
Jfølge "Corfaren, er Lehmann ikke bleven dømt for en Tale, men tvertimod for – en Pause. Dette beviser Corfaren" saaledes: "Lehmann spurgte sine Tilhørere om de vidste, om Kongen og Kronprindsen vare lige saa varme Venner af Bondestanden som Frederik den 6te, og tilføiede, efter en Pause – "De tier. - Jeg veed det heller ikke." J den Pause har Retten altsaa fundet at dervar udtrykt en Fornærmelse imod de nævnte høie Personer. Jfølge Aalb. Av. har Cancelliet rescriberet Generalfiscalen, at Orla Lehmanns Sag skal føres skriftlig for Retten. - J Fredags er Silke= og Klædekræmmer Larsen, der i Onsdags for Høiesteret idømtes 3 Mark Straffen, indgaaet med en Ansøgning til Hs. Majestæt, om at maatte faae denne Straf formildet til en Penge mulet, og hans Modpart, Secretair og AuctionsholderSalchow, er i samme Ansøgning gaaet i Forbøn for den stakkels Mand, der vel ikke kan betragtes som den egentlige Strafskyldige. Det er at haabe, at Hs. Majestæt bevilger denne Ansøgning. - Grosserer Fiedler er i disse Dage bleven løsladt mod Caution. (Ab. Av.)¬
Viborger Samler, 1841-12-14
"Dagens Feuilleton Redacteur sysselsætter sig endnu med Runesteen-Spørgsmaalet, og beretter endvidere i denne Anledning, at en hæderlig Geistlig i Thy, Sognepræsten Hr. Madelung til Vang, nylig har reddet en Runesteen fra Øxen, der alt var løftet imod den, ved at give Bonden, der havde fundet Stenen, en Specie for den.
Viborger Samler, 1841-12-14
Hr. Madelung lader nu opsætte Stenen paa et sikkert og lettilgængeligt Sted, og vil med det første indsende en nøiagtig Aftegning af Jnscriptionen.
Viborger Samler, 1841-12-14
De mange Boer, som for Tiden ere under Skiftebehandling, ville nok snart (dersom der ikke itide kommer extraordinair Hjælp) blive forøgede med et til, som vil blive af ganske anseeligere Omfang, det er 1 Landsoverrettens samt Hof= og Stadsrettens Bo. Det tegner virkelig til, at denne Domstol snart kunde blive nødt til at erklære sig fallit, thi af Rettens 18 Medlemmer er i udenlands, 1 i Jylland som kongl. Commissarius angaaende de Dronninglundske Mordhistorier, 2 syge, hvoraf en uhelbredelig syg, 1 fuldkommen utjenstdygtig paa Grund af Alderdom og 1 halv utjenstdygtig af samme Grund; det er Summa 6, der gaae fra, og der blive altsaa kun 12 nærværende og tjenstdygtige Assessorer tilbage. Da der nu skal 5 Assessorer til at votere i hver Sag, og Retten desuden har en Mængde Departementer at besætte, som Vidnekamrene, Criminalkammeret, Jnqvisitionscommissionen, Skiftecommissionen o. fl., saa vil det være indlysende, at Arbeidet fast maa være uoverkommeligt for disse Mænd. O. Th. Av.)
Viborger Samler, 1841-12-14
Directionen for den almindelige Enkekasse har bragt Fundatsens Bestemmelse i Erindring, hvorefter enhver Jnteressent under Mulct af 20 Rbd. skal anmelde sin Hustrues dødelige Afgang og tilbagesende Receptionsbeviset. (Da Efter Regnskabet for Aaret fra 12te Novbr. 1839 til 11te Novbr. 1840 indestode paa sidstnævnte Dag i Kjøbenhavns Sparekasses tvende Afdelinger paa samtlige Jnteressenteres Conti 671,102 Rbd. Repræsent. og 693,013 Rbd. Sølvmynt, og naar dertil føies Beholdningen i Sparekassens Fond 11,079 Rbd. Repræsent., 3233 Rbd. Sølvmynt og 30,000 Rbd. Sølv i kgl. Obligationer, saa var Sparekassens samlede Formue ialt 682, 182 Rbd. 43 s. Repræsent., 696,296 Rbd. 41 s. Sølvmynt og 30,000 Rbd. S.
Viborger Samler, 1841-12-14
Det kbh. Brandassurance-Compagnies Virksomhed er i de 3 sidste Qvinqvennier tiltaget saa betydeligt, at Actiernes Udbytte er steget fra 6 til 14 pCt.
Viborger Samler, 1841-12-14
Det er ifølge den Frisindede for nylig i "Sorte Hest paa Vesterbro i Kjøbenhavn gaaet en Bonde endnu ynkeligere, end det gik den jydske Pottehandler i en Kroe i Fyen. Den 26de f. M. kom nemlig en ikke langt fra Hovedstaden boende Jordbruger - Bonde –, det i enhver Henseende er bekjendt for stor Svaghed saavel i Hukommelsen, som i at fatte og sandse, og saaledes ikke besidder de behørige Fornuftsevner, hvorhos hans pecuniære Omstændigheder heller ikke ere glimrende, efter i Fælledstad med en Beslægtet at have søgt KbhavnsAxeltorv, – til fornævnte Gjæstgivergaard, hvor Stadens Grund ophører. Efterat bemeldte Slægtning havde forladt ham, blev han inddraget i et Pengespil, hvorved ei alene de Penge, han var i Besiddelse af, medgik, men selv Heste og Vogn maatte springe. Derved blev det dog ikke; thi det gik endog saa vidt, at Knap perne af hans Vest og Trøie bleve afskaarne. Hr. Hawlitscheck foreviser i denne Tid i Odense sine 3 Dværge, uniformerede som: Keiser Napoleon, hans Yndlingsgrenadeer og Mamelukken Rustan.
Viborger Samler, 1841-12-14
Professor Michelsen, Dr. juris, der i mange Aar. ved Siden af sine historiske Forelæsninger ved Universitetet i Kiel der har holdt Foredrag over den tydske Statsret og den europæiske Folkeret, vil nu forlade Kiel og gaae til Jena-Universitet som ordentlig Professor i Jurisprudentsen.
Viborger Samler, 1841-12-14
Flensborg, den 5te Debr. J Fredagsaftes Kl. 10 1/2 lød Brandraabet og Stormklokkens dumpe Slag gjennem vore Gader. J et Nu vare alle paa Benene, Husene illuminerede, og Mennesker og Sprøiter i stor Mængde forsamlede paa Brandstedet, hvor der herskede den største Forvirring og - idetmindste fra Gaden af - hverken kunde sees Jld eller Funker. Jlden, i en Bagbygning, var lykkeligviis strax ved første Udbrud bleven slukket, og saaledes var der egentligt gjort Allarm for Jntet. Men den skrækkeligste Confusion opstod i det ganske propfulde Skuespilhuus, hvor Opførelsen af Albinis Skuespil: Qvindekjerlighed blev afbrudt ved Skrækkens=Budskabet. J den fortvivlede Tro, at Jlden var i Theatret, var det forskrækkede Publicum ikke til at berolige; Alt trængte sig i vild Uorden hen til Dørene, mange Damer besvimede, fik Krampe &c.; Andre lode ved den tilsomme Flugt Kaaber, Hatte og Boaer i Stikken, hvilke nu sønderrevne og traadte under Fødder bedækkede Valpladsen. Lykkeligere vare dog de Damer, som havde maattet tage tiltakke med en Plads i Orchestret, vor Scenes ridderlige Helte bestræbte sig for at trække dem op over Lamperne paa Skuepladsen, for at udrive dem fra den truende Flammedød, Dog endtes Alt tilsidst lykkeligt, med Undtagelse af nogle Contusioner ere Alle temmeligt heeltskindede slupne derfra med Skrækken.
Viborger Samler, 1841-12-14
J Bommelund (ved Flensborg) har et anseet Selskab i Kroen drevet et skammeligt Spil med en af Sognet tilstedeværende Skomager og tildrukket ham saaledes, ja paanødt ham Drikke, blandede med Tobakssaft og Vitriol, at han døde imellem Hænderne af Umenneskene. En Hr. v. Bjelke opfordrer i Flensborger Ugeblad det omtalte honette Selskab til at forsvare sig imod denne Beskyldning; men istedetfor at gjøre dette spotte de værdige Samtidige endnu af den udøvede Kaadhed, imedens det ulykkelige Offer for deres Mishandling er bleven begravet under stor Mennesketrængsel. (Dok.)
Viborger Samler, 1841-12-14
Ved Wesselburen i Dithmarsken er forleden Dag forefaldet en sørgelig Hændelse. Tre unge Landmænd vare gaaede paa Jagt med hverandre, og da de i en Times Tid havde strøifet omkring uden at finde Noget, sagde den Ene, ved Navn Jck, i Spøg til en af sine Cammerater: "Du er en daarlig Jæger, derfor er det bedst at Du faaer mit Skud." "Nei, svarede denne ligeledes spøgende, da maa Du have et første, og holdt Bøssen imod ham. Skuddet gik øieblikkelig af, og trafJck i Munden, saa at han døde inden 2 Minuter.
Viborger Samler, 1841-12-14
Aalborg, den 13de Decbr. Som vi erfare, har Hr. Byfoged Heiberg i Sæby, omtrent samtidigt med en fra Cancelliet hertil indløben Ordre, saa søgt Hr. Proprietair Formann til Dronninglund for det i d. Bl. Nr. 238, indeholdte Angreb paa hans Embedsførelse. Hr. const.
Viborger Samler, 1841-12-14
Byfoged Rømer i Frederikshavn er af Amtet constitueret som Dommer i Sagen og Hr. Procurator Kyhneli Sæby beskikket som Actor. (Ab. Av.) For at forhindre Mangel paa god og fund Brødrug er i Aalborg for Communens Regning indkjøbt et Qvantum Rug, hvormed Byens Jndvaanere kunne forsynes imod kontant Betaling af 6 Rbd. 16 s. pr. Tønde, fra 1 Skjeppe og til 2 Tønder, samt Bagerne af indtil 10 Tønder ugentlig.
Viborger Samler, 1841-12-14
Skibs-Efterretninger. Af Ladningen af det ved Sønderhoe paa Fahne strandede, fra Liverpool til Hamborg bestemte Skib "Augusta Capt. D. Holtz, var den 26de Novbr. bjerget 32 Kisten Sæbe, 4 Fade Jndigo-Extract, 5 Sække Hornspidser, nogle Sække Nødder og endeel af Skibsinventariet. At Skibet. ligger under Vand i Flodtiden, vanskeliggjør naturligviis meget Biergningen. (Hmb. Brih.)
Viborger Samler, 1841-12-14
Fra Ribe berettes om fornævnte Skib under 5te December, at det i Natten til 30te Novbr. er aldeles sønderslaaet halvanden Miil fra Sønderboe, og Stykker af Samme, saavelsom Dele af Ladningen opdrevne enten til Skollingen eller længere Nor paa, hvorimod alt Bly, Jerntraad og de andre tunge Varer, ere sjunkne i Havet. (Handt.)
Viborger Samler, 1841-12-14
Agger Kanals Skibsliste. Jndk. Den 2den December: C. O. Damsgaard af og til Lemvig og flere Steder med Stykgods. - Udg. Den 2den: C. Petersen af og fra Thisted til Christiansand med Byg. Den 5te: L. Olsen af og til Arendal fra Thisted med Kornvarer. – For Udgaaende den 5te laae endnu i Kanalen J. N. C. Jensen af Fanøe fra Aalborg til Altona.
Viborger Samler, 1841-12-14
Udnævnelser. Under 1ste d. M. har Hs. Majestæt allernaadigst beskikket Rector ved Borgerskolen i Apenrade P. P. Damm til Diaconus i Ulderup i Sønderborg Provsti. - Under 2den d. M. har Hs. Majestæt allernaadigst udnævnt Cand. Juris C. F. C. S. von Gusmann til Cancellisecretair og surnumerair Secretair ved den holsteenske Overret i Glückstadt. Døde. Kjøbenhavn: Mad. Maria Louise Lorenzen, f. Geannelli, 88 Aar; Brygger Jens Petersen Brandrup, 82 Aar; Blikkenslager Morten Severin Mortensen, 39 Aar; Hans Michelsen, 69 Aar; Kirstine Frederikke Klemm. f. Andersen; Thalia Kirstine Malmareen, f. Petersen, 53 Aar.
Viborger Samler, 1841-12-14
Nykjøbing i Siælland: Told- og Consumtions-Jnspecteur C. H. Kindt. - Rørvig Toldsted, Johanne Caroline Trolle, f. Møller, 72 Aar. - Baaring: Gaardmand Mads Hansen, 68 Aar. - Brenderup. Nicoline Madsen, f. Buch, 38 Aar. - Horsens, Frøken Francisca Mathilde Heiberg, 48 Aar. - Aarhuus: Etatsraad Told- og Consumtions-Jnspecteur N. N. Bull, R. af D., 81 Aar og 3 Maaneder, (Han havde tjent Staten i over 60 Aar.) – Aalborg: Vognmand Braems Enke, Ane Marie Thomsdatter, 85 Aar, Karen Kirstine Urth. f. Michelsen, 37 Aar.
Viborger Samler, 1841-12-14
Reisende med Dampskibet fra Kallundborg til Aarhuus, den 12te December: Commandeur Krieger med Frue, Baron Rosenkrantz, Capt. Hoff, Grosserer Fürst, Frøken Bruun, Adjunct Leth, Hr. Bindesbøll, Pastor Jensen, Mad. Graah, Jfr. Jensen, Md. Radecke m. Datter, Jfr. Bohn, Forvalter Tham, Assistent Andersen, Hyrekudsk Wadsgaard, Proprietair Lauritzen, Slagtermester Meyer, Student Dehn, Cand. Gorm, Pastor Lund, Kjøbmændene Wilcken, Kjeldsen og Steenfeldt. Med Samme fra Aarhuus til Kallundborg, den 13de Decbr.: Major v. Ludvigsen, Lieutenant v. Tersling, Brandinspecteur Møller, Proprietair Ree, Hr. Permin, Cand. theol. Westesen, Hr. Hoff, Lieutenant v. Munck, Propr. Schandorff. Consul Hansen, Propr. Dolberg til Samsøe.
Viborger Samler, 1841-12-14
AVERTISSEMENTS. Det er min sørgelige Lod, herved paa egne og Sødskendes Vegne, at maatte kundgjøre, fraværende Slægt og Venner, at Forsynet den 9de Dennes, om Aftenen Klokken 11½, bortkaldte vor elskede Møder, Frue Kammerherreinde, Birgitte Sophie Elisabet Sehestedt, i en Alder af 76 Aar og 2 Maaneder. Som hun i Livet har havt megen Modgang, var og hendes Kamp mod Døden haard, indtil hendes side nu ste Stund da hun rolig og uden kjendelig Lidelse henslumrede til et for os uforglemmeligt Savn. Vor Trøst er ene den, at hun var elsket og agtet af alle de Mange, der kjendte hendes ædle Hjerte, hendes redelige Characteer og sjeldne Aand, og at disse med os ville skjenke hende et kjærligt Minde. Strandet, den 11te December 1811. J. Schestedt. Paa Grund af Hr. Cand. theol. Kühnels Befordring, finder jeg mig beføiet til, foreløbigen at bekjendtgjøre forde ærede Forældre, hvis Børns Underviisning hidtil har været anbetroet til hans og min fælleds Ledelse, at samme fremtidigen fra Nytaar af, ene vil blive bestyret af mig. J det jeg lover stedse at have et vaagent Øie med Underviisningen i det Hele, være vedkommende Forældre forvissede om, at, ligesom Lærefagenes Antal vil blive de samme som under den fælleds Bestyrelse, saaledes skal Underviisningen ikke i nogen Henseende ved den indtraadte Forandring lide noget Skaar. Haabende vedvarende at bevare den Tillid, jeg som Lærer, i en Række af Aar, er værdiget af mine Medborgere, tegner jeg mig ærbødigst. Viborg, den 13de December 1841. Hans Nielsen.
Viborger Samler, 1841-12-14
Cabinet for perspectiviske Rundmalerier bliver hver Aften i denne Uge at see fra Kl. 6 Eftermiddag til Kl. 9 Aften i Klubsalen. Fr. Otte, Landskabsmaler.